Na temelju članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 40. Statuta Grada Delnice („Službene novine Grada Delnica“ broj 2/21), Gradsko vijeće Grada Delnica na današnjoj sjednici donosi

**ODLUKU O FINANCIRANJU JAVNIH POTREBA IZ PODRUČJA DRUŠTVENIH DJELATNOSTI U 2025. GODINI**

**Članak 1.**

Javne potrebe iz područja društvenih djelatnostiGrada Delnica za 2025. godinu obuhvaćaju kulturne djelatnosti i poslove, akcije i manifestacije, socijalnu skrb te zaštitu i unapređenje prirodnog okoliša koje su od interesa za Grad Delnice, a koje se ovim Programom utvrđuje kao javne potrebe, kao i one koje su utvrđene posebnim zakonom. Ovo se osobito odnosi djelatnost i poslove kulture, organizacija civilnog društva u kulturi, pomaganje i poticanje umjetničkog i kulturnog stvaralaštva, akcije i manifestacije što doprinose razvitku i promicanju kulturnog života. Obogaćivanja stečenih i upoznavanje novih vještina i znanja u području tehničke kulture, korisnog i sadržajnog provođenja slobodnog vremena djece, mladih i odraslih osoba, razvijanja prijateljstva i zajedništva, čime se pridonosi poticanju i promicanju tehničke kulture. Ovim se programom financiraju i programi u području turizma i ekologije, kao i programi udruga u zdravstvu i socijalnoj skrbi koji doprinose proširenju turističke ponude, kao i podizanju standarda zdravstvene zaštite.

**Članak 2.**

U Proračunu Grada Delnica za 2025. godinu osigurana su financijska sredstva za financiranje javnih potreba iz područja društvenih djelatnostina području Grada Delnica.

Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Delnica za 2025. godinu, sukladno priljevu sredstava u proračun.

**Članak 3.**

Financijska sredstva iz članka 2. ove Odluke raspoređuju se korisnicima kao što je prikazano u sljedećoj tablici:

|  |  |  |  |  |
| --- | --- | --- | --- | --- |
|  | **PRIJAVITELJ** | **PRIJAVLJENI PROGRAM** | **Iznos** | **Ukupno** |
| 1 | Moto klub Mountain Riders | 15. winter party | 1.200,00 | 2.600,00 |
| 2 | 12. blagoslov motora | 500,00 |
| 3 | 14. moto mrazovi | 400,00 |
| 4 | Najam prostora | 500,00 |
| 5 | UO Kotar teatar | Poslovni prostor | 500,00 | 2.700,00 |
| 6 | Kotar sezona 10 | 1.500,00 |
| 7 | Kotar studio | 700,00 |
| 8 | Klub 138. brigade HV – Goranski risovi | Redovan rad | 800,00 | 2.000,00 |
| 9 | 34. obljetnica osnivanja Brigade | 400,00 |
| 10 | Kvaliteta života branitelja | 500,00 |
| 11 | Poslovni prostor | 300,00 |
| 12 | Društvo Naša djeca | Piknik na Potoku i Festival sporta | 400,00 | 4.100,00 |
| 13 | Dan Grada i dječji tjedan i Dan kuhara | 300,00 |
| 14 | Maškare | 400,00 |
| 15 | Advent | 3.000,00 |
| 16 | HVIDRA Gorski kotar | Psiho i zdravstvena skrb o braniteljima | 300,00 | 1.800,00 |
| 17 | Duhovne obnove i susreti s bran. udrugama | 800,00 |
| 18 | Obilježavanje obljetnica iz Domovinskog rata | 700,00 |
| 19 | Matica hrvatska, Ogranak Delnice | Redovan rad | 600,00 | 2.400,00 |
| 20 | Popularizacija znanosti | 500,00 |
| 21 | 33. goransko dijalektalno sijelo | 500,00 |
| 22 | Likovna djelatnost | 400,00 |
| 23 | Glazbena djelatnost | 400,00 |
| 24 | Udruga Goranski koraci | 15. glazbeno književna večer - Dan žena | 500,00 | 900,00 |
| 25 | 10. međunarodni haiku susret | 400,00 |
| 26 | Udruga gluhih i nagluhih PGŽ | Komunikacijska podrška | 300,00 | 300,00 |
| 27 | Udruga umirovljenika Grada Delnica | Redovan rad | 1.800,00 | 2.500,00 |
| 28 | Pjesma za dušu | 300,00 |
| 29 | Sportsko kulturne društvene aktivnosti | 400,00 |
| 30 | Oldtimer klub Delnice 1995 | 31. Oldtimer rally | 800,00 | 800,00 |
| 31 | Kulturno umjetničko društvo Delnice | Dim i gosti u sjenici | 1.300,00 | 5.500,00 |
| 32 | Redovan rad | 2.000,00 |
| 33 | 30 godina tamburaške sekcije | 700,00 |
| 34 | Smotra folklora | 1.000,00 |
| 35 | Poslovni prostor | 500,00 |
| 36 | Udruga za sport, rekreaciju i turizam Kupa | Eko Kupa | 800,00 | 2.100,00 |
| 37 | 14. Božićni koncert | 600,00 |
| 38 | Filmske ljetne večeri | 700,00 |
| 39 | Gradska limena glazba Delnice | Nabava i održavanje opreme i adm. troškovi | 700,00 | 3.500,00 |
| 40 | Poslovni prostor | 500,00 |
| 41 | Gostovanja na smotrama | 500,00 |
| 42 | Nastupi i priredbe | 500,00 |
| 43 | Školarina | 1.300,00 |
| 44 | Udruga Glazbeni susreti Gorskog kotara | Goranska školica | 600,00 | 1.600,00 |
| 45 | 23. smotra heligonki | 1.000,00 |
| 46 | Etno udruga Prepelin'c | 13. susret Od mora do gora | 600,00 | 1.000,00 |
| 47 | 17. Ivanjske kresnice | 400,00 |
| 48 | Udruga za promicanje priče FABOLUS | Književni susreti Djeca Gorskog kotara | 300,00 | 300,00 |
| 49 | Udruga proizvođača meduna | Dan goranskog meduna | 300,00 | 300,00 |
| 50 | ŠRU Goran | Edukacije djece i mladeži | 300,00 | 300,00 |
| 51 | Društvo tjelesnih invalida Grada Rijeke | Centar za podršku osoba s invaliditetom | 300,00 | 300,00 |

Gradonačelnica, na opravdani zahtjev korisnika i uz suglasnost Povjerenstva za procjenu programa prijavljenih na Natječaj, može izmijeniti način financiranja.

**Članak 4.**

Ugovorom se utvrđuju programi i projekti koji se sufinanciraju te međusobna prava i obveze davatelja i primatelja financijskih potpora.

Financijska sredstva iz članka 3. ove Odluke doznačava gradski upravni odjel sukladno zahtjevima korisnika, a temeljem Ugovora sklopljenih s korisnicima. Korisnici su dužni nadležnom izvršnom tijelu Grada Delnica dostaviti izvještaj o utrošenim sredstvima godišnje i to do 15. veljače 2026. godine.

Grad Delnice zadržava pravo uvida u financijsku dokumentaciju korisnika.

**Članak 5.**

Ova Odluka stupa na snagu prvog dana od dana objave u „Službenim novinama Grada Delnica“.

KLASA: 402-04/25-01/1

URBROJ: 2170-6-5-3-25-13

Delnice, 11. travnja 2025. godine

Gradsko vijeće Grada Delnica

Predsjednica

Ivana Pečnik Kastner

**Obrazloženje**

Dana 13. siječnja 2025. godine, temeljem članka 15. Odluke o načinu financiranja javnih potreba Grada Delnica (SN GD 9/22) Gradonačelnica donosi **Odluku o načinu provođenja Natječaja za financiranje javnih potreba iz Proračuna Grada Delnica u 2025. godini**, u kojoj su propisani opći i dodatni kriteriji za financiranje programa i projekata, utvrđuje područje financiranja: program iz područja društvenih djelatnosti, ukupan iznos raspoloživih sredstava, raspon sredstava, odnosno najniži i najviši iznos pojedinačnih ugovora i očekivani broj programa i projekata koji će biti ugovoreni.

Temeljem navedenoga donesena je Odluka o raspisivanju natječaja za financiranje Javnih potreba iz Proračuna Grada Delnica u 2025. godini, koja je objavljena na službenoj mrežnoj stranici Grada i oglasnoj ploči u zgradi Gradske uprave, a obavijest o raspisivanju objavljena je 19. siječnja 2025. u Novom listu. Natječaj je bio otvoren zaključno s danom 20. veljače 2025. godine.

Dana 26. veljače 2025. godine Povjerenstvo za otvaranje prijava zaprimljenih na Natječaj otvorilo je sve pristigle prijave te donijelo sljedeće rezultate:

|  |  |  |  |  |  |  |
| --- | --- | --- | --- | --- | --- | --- |
| **Područje** | **Pristiglo poštom ili osobno** | **Pristiglo HRcity app** | **U roku** | **Nepotpunih** | **Ne zadovoljavaju uvjete natječaja** | **Zadovoljavaju uvjete natječaja** |
| Javne potrebe iz područja društvenih djelatnosti | 22 prijave | 0 prijava | 22 | 1 | 1 | 20 |

**Obrazloženje:**

* **Nastavni zavod za javno zdravstvo** nije udruga, druga organizacija civilnog društva ili neprofitna organizacija
* **Društvo uzgajatelja malih životinja Pajdaš**, nepotpuna dokumentacija – nedostaje popis članova, dio financijskog izvješća za 2024. godinu, Registar udruga, Registar neprofitnih organizacija i Zapisnik s posljednje održane skupštine
* Povjerenstvo smatra da program Monografija **Udruge za sport, rekreaciju i turizam Kupa** treba prijavitina Natječaj za izdavaštvo koji je trenutno otvoren i udruga je telefonski upućena da učini navedeno, a program je isključen iz daljnjeg vrednovanja u ovom Natječaju.

Valjane prijave proslijeđene su na daljnje postupanje, a prijaviteljima čije su prijave bile nepotpune ili nepravovremene poslane su obavijesti o neispunjenju propisanih uvjeta natječaja.

Povjerenstvo za procjenu programa prijavljenih na Natječaj je 2. travnja 2025. godine donijelo Rezultate Natječaja za financiranje javnih potreba iz Proračuna Grada Delnica u 2025. godini koji su javno objavljeni na službenoj mrežnoj stranici Grada Delnica i oglasnoj ploči u zgradi Gradske uprave. Prijaviteljima koji nisu udovoljili bodovni prag, odnosno prijavljeni projekti koji nisu postigli dovoljan broj bodova prema općim i dodatnim kriterijima, poslane su odluke o nefinanciranju prijavljenog projekta.

Dana 11. travnja 2025. godine Gradonačelnica donosi Prijedlog o odobravanju ukupnih iznosa sredstava za financiranje Javnih potreba iz Proračuna Grada Delnica u 2025. godini koji se sada daje na usvajanje Gradskom vijeću Grada Delnica.